Dit het gevoel of ons êrens buite die stad was, 'n wegbreek wat voel of jy selfs in die buiteland kan wees.
Wat 'n plesier. Ons is ontvang deur baie vriendelike personeel en na ons reuse kamer geneem. Met die inloop na ons kamer kom mens net voel hoe welkom jy is. Die kamers was perfek skoon en het alles gehad wat ons benodig het, die bed met sy fluffy duvet en lieflike beddegoed het ons omvou die aand en ons kon lekker slaap. Die aandete was uit die boonste rakke, ek het Karoo-lam geëet, voorberei soos ek nog nooit tevore gehad het. Die personeel wat ons bedien het was vriendelik en baie hulpvaardig, ons kon selfs ons laaste koffie by die kaggelvuur drink. Wat 'n lafenis. Na 'n goeie nagrus is ons na die ontbyt-tafel waar ons alles kon kry wat ons harte begeer, weereens die aangenaamste personeel en smaaklike kos! Lekker in die Kleinkaap maar net 12 min van my huis.